༄༅། །རྗེ་བཙུན་དམ་པ་སྤྲུལ་པའི་སྐུ་གང་གི་གསུང་གི་ཟེགས་མ་
ཟིན་བྲིས་སུ་བཏབ་པ་བཞུགས་སོ། །
དཔལ་ཀུན་ཏུ་བཟང་པོ་ལ་ཕྱག་འཚལ་ལོ། །འདིར་སྡེ་སྣོད་གསུམ་དང༌། རྒྱུད་སྡེ་
བཞིའི་དོན་སྟོན་པར་བྱེད་པ་ལ། ཕྱི་སྒྲོ་འདོགས་བཅོད་པའི་བླ་མ་བསྟེན་ནས། བརྗོད་བྱ་
བསླབ་པ་གསུམ་དང་། རྗོད་བྱེད་མདོ་རྒྱུད་ཀྱི་ཚིག་དོན་ལ་འདྲིས་པར་བྱས་ནས། བུམ་
པའི་དབང་ཐོབ་པས། ལམ་བསྐྱེད་པའི་རིམ་པ་རྣམ་ཤེས་ཕུང་སོགས་ཀྱི་མཚན་ཉིད་རགས་པ་གསལ་ནས་
ཡིད་ངོར་ལྷའི་སྐུ་རང་བཞིན་ལྷུན་གྲུབ་ཏུ་བསྒོམ་པ། བལྟ་བ་ངོ་བོ་ཉིད་མཉམ་ཉིད་འབྲེལ་བ་གསུམ་སྟོང་ཉིད་
འབྲེལ་བ།མཉམ་ཉིད་འབྲེལ་བ། བརྗོད་མེད་བློ་འདས་དང་འབྲེལ་བ། གྲུབ་མཐའ་ཤེས་བྱ་མཐར་ཕྱིན་པ་འཁོར་
འདས་དབྱེར་མེད། འདའ་ཁ་དེ་ལྟར་མངོན་དུ་མ་གྱུར་མ་འོད་ཀྱི་གོང་བུ། སྒྲའི་འཕོ་བ། འབྲས་བུ་
མཁའ་ཁྱབ་ཀྱི་སྐུ་རྡོ་རྗེ་སྟེ། དྲི་མེད་བཤགས་རྒྱུད་ལས། རྩ་རྣམས་འགྲོས་ཐིམ་དབྱིབས་ཀྱི་
ལམ་དག་པས། །ལུས་ཀྱི་སྒྲིབ་སྦྱངས་བསྐྱེད་རིམ་སྤྲུལ་པའི་སྐུ། །ཞེས་པ་ལྟར་རོ། །ནང་རང་
བྱུང་གི་ཡེ་ཤེས་སྟོན་པའི་བླ་མས། གསང་བའི་དབང་ལ་རྟེན་ནས། ངག་གི་སྒྲིབ་པ་སྦྱངས།
བདག་བྱིན་གྱིས་རློབ་པ་གཏུམ་མོ་རྣམ་གསུམ་བསྒོམ་པར་དབང་། བལྟ་བ་རང་བྱུང་གི་ཡེ་
ཤེས། དེ་ཉིད་མངོན་དུ་གྱུར་པ་གྲུབ་མཐའ་མ་འདྲེས་ཡོངས་རྫོགས། འདའ་ཁ་མ་དཔེའི་
འོད་གསལ། བོགས་འདོན་ལམ་གྱི་ཆ་ལག་གདོང་གི་སྣ་རྩེ་འོད་ཀྱི་ཐིག་ལེ་བསྒོམ་པའི་སྲོག་རྩོལ་དང་།
གསང་བའི་སྣ་རྩེ་རྫས་ཀྱི་ཐིག་ལེ་བསྒོམ་པའི་སྲོག་རྩོལ། སྙིང་ཁའི་སྣ་རྩེ་སྔགས་ཀྱི་ཐིག་ལེ་བསྒོམ་པའི་འཛིན་པ་སྟེ། རླུང་
76

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།
དང་སྔགས་དང་ཐིག་ལེའི་རྣལ་འབྱོར་བསྒོམ་པའི་གནད་དོ། །འབྲས་བུ་མཁའ་ཁྱབ་ཀྱི་གསུང་རྡོ་རྗེ། སྔ་མ་ལས། ཡི་
གེའི་འགྲོས་ཐིམ་སྔགས་ཀྱི་ལམ་དག་པ། །ངག་གི་སྒྲིབ་སྦྱངས་རྫོགས་རིམ་ལོངས་སྤྱོད་སྐུ། །
ཞེས་གསུངས་སོ། །གསང་བ་ལྷན་ཅིག་སྐྱེས་པའི་ཡེ་ཤེས་སྟོན་པའི་བླ་མས། ཤེར་དབང་
བསྐུར་ཏེ། ཡིད་ཀྱི་དྲི་མ་སྦྱངས། གཞན་ལུས་ཐབས་ལྡན་ཀྱི་སྐོར་ཉམས་སུ་ལེན་པའི་
དབང་། ལྟ་བ་ལྷན་གཅིག་སྐྱེས་པའི་ཡེ་ཤེས། གྲུབ་མཐའ་བདེ་སྟོང་དབྱེར་མེད། འདའ་ཁ་
མ་དོན་གྱི་རྡོ་རྗེ་སེམས་དཔའ། འབྲས་བུ་མཁའ་ཁྱབ་ཀྱི་ཐུགས་རྡོ་རྗེའོ། །གོང་གི་རྒྱུད་
ལས། བདུད་རྩི་ཁམས་ཀྱི་དྭངས་མ་བཅུད་ཀྱི་ལམ། །སེམས་ཀྱི་སྒྲིབ་སྦྱངས་དྭངས་མ་ཆོས་
ཀྱི་སྐུ། །ཞེས་སོ། །མཐར་ཐུག་ཆོས་ཐམས་ཅད་ཀྱི་དེ་ཁོ་ན་ཉིད་སྟོན་པའི་བླ་མས། དབང་བཞི་
པ་བསྐུར་ནས། སྒོ་གསུམ་གྱི་དྲི་མ་སྦྱངས་ནས། གནས་ལུགས་ཕྱག་རྒྱ་ཆེན་པོ་དང༌། ཐོད་
རྒལ་སྟོང་པ་རིག་པའི་སྙིང་པོ་ཅན་ཉམས་སུ་ལེན་པའི་དབང་། ལྟ་བ་ཤིན་ཏུ་རྣམ་པར་དག་
གྲུབ་མཐའ་བསམ་གྱིས་མི་ཁྱབ་པའི་ཟུང་འཇུག འདའ་ཁ་མ་གསང་ཆེན་
པའི་ཡེ་ཤེས།
ཕྱག་རྒྱ་ཆེ། འབྲས་བུ་མཁའ་ཁྱབ་ཀྱི་ངོ་བོ་ཉིད་སྐུ་མཆོག་ཏུ་མི་འགྱུར་བའི་སྟོང་གཟུགས་
ཕྱག་རྒྱ་ཆེན་པོ། ཡེ་ཤེས་ཀྱི་རླུང་རིག་ལས་གྲུབ་པའི་མཚན་དཔེས་སྤྲས་པ། རང་སྣང་གི་བཞིན་
ལག་ཅན་ཁ་སྦྱོར་ཡན་ལག་བདུན་ལྡན། གདོད་ནས་ལྷུན་གྱིས་གྲུབ་པའི་བདེ་ཆེན་ལྷན་
གཅིག་སྐྱེས་པའི་ཡེ་ཤེས་ཀྱི་སྐུ་སྟེ། སྔ་མ་ལས། རླུང་གི་འགྲོས་ཐིམ་མི་ཤིགས་རྡོ་རྗེའི་སྐུ། །
ལུས་ངག་ཡིད་དག་ངོ་བོ་ཉིད་ཀྱི་སྐུ། །ཞེས་གསུངས་ཤིང་། སྐུ་དེ་ཡང་རང་སྣང་གི་བཞིན་ལག་
ཅན་ཡིན་པར། ཧེ་བཛྲ་ལས། དེ་ཕྱིར་སངས་རྒྱས་དངོས་པོ་མིན། །དེ་ཉིད་དངོས་མེད་ཚུལ་
ཡང་མིན། །ཞལ་ཕྱག་རྣམ་པའི་གཟུགས་ཅན་ཉིད། །ཅེས་དང་། ཀཱ་ལ་ཙཀྲ་ལས། ཁམས་
གསུམ་ལས་ནི་རྣམ་གྲོལ་ཞིང་། །ནམ་མཁའ་དང་ནི་མཉམ་གྱུར་ལ། །འདོད་པ་རྣམས་ཀྱིས་
མ་གོས་པ། །རྡུལ་ཕྲན་སྐུ་ཁྱོད་ཕྱག་འཚལ་ལོ། །ཞེས་དང་། ཡེ་ཤེས་རྫོགས་པ་ཆེན་པོའི་རྒྱུད་
ལས། ཡེ་ཤེས་གསང་བའི་དཀྱིལ་འཁོར་བརྙེས། །རང་བྱུང་སེམས་ཉིད་ཀུན་གྱི་ལྷ། །ཞེས་
77

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
སྣང་བའོ།
བཤད་པ་ལྟར་རོ། །གདམས་པ་དེ་རྣམས་ཉམས་སུ་ལེན་པ་ལ། མདོར་སྒྲིལ་ན། དེ་སྔོན་དུ་གྱུར་
པ་འབྲས་བུ་ཕྱག་རྒྱ་ཆེན་པོའི་རྒྱུད་དོ། །དེ་ལ་ཡང་། རྒྱུའི་རྣལ་འབྱོར། ལམ་སྤྱི་དང་བྱེ་བྲག་
གི་རྣལ་འབྱོར། མཐར་ཐུག་འབྲས་བུའི་རྣལ་འབྱོར། དེ་ཡང་མ་དག་པ་སེམས་ཅན་གྱི་སྣང་བ།
ཅུང་ཟད་དག་པ་ཉམས་དང་ཏིང་ངེ་འཛིན་གྱི་སྣང་བ། ཤིན་ཏུ་རྣམ་པར་དག་པ་ཡེ་ཤེས་ཀྱིས་
།དེ་རྣམས་མ་ནོར་བར་སྟོན་པར་བྱེད་པ་ལས། བདེ་བར་གཤེགས་པའི་བཀའ་
ཚད་མ། རྡོ་རྗེ་སློབ་དཔོན་གྱི་མན་ངག་ཚད་མ། རྣལ་འབྱོར་དབང་ཕྱུག་གི་ཉམས་མྱོང་རྗེས་
སུ་དྲན་པའི་ཚད་མ། རྟེན་ཅིང་འབྲེལ་པར་འབྱུང་བ་ལོ་རྒྱུས་ཀྱི་ཚད་མའོ། །དེ་དག་མྱུར་དུ་
རྟོགས་པའི་ཕྱིར། དབང་གི་ཆུ་བོ་མ་ནུབ་པ། བྱིན་བརླབས་ཀྱི་རྒྱུད་པ་མ་ཉམས་པ། མན་
ངག་གི་སྣ་ཁ་མ་ལོག་པ། མོས་གུས་ཀྱི་བསམ་པ་ཚིམས་པ་སོགས། ཕྱི་ནང་གསང་བ་
མཐར་ཐུག་གི་རྟེན་འབྲེལ་འགྲིགས་ནས། ལྟ་བའི་དུག་དབྱུང༌། བསྒོམ་པའི་བདུད་རྩི་
བརྟེན། སྤྱོད་པ་ལ་དོར་ནས། གསང་སྔགས་གསང་བའི་ལམ་ལ་ཞུགས་པ་རྣམས་ཀྱིས།
བདེ་ཆེན་ལྷན་ཅིག་སྐྱེས་པའི་ཡེ་ཤེས། ཕྱིན་ཅི་མ་ལོག་པ། ཁ་སྦྱོར་ཡན་ལག་བདུན་ལྡན་གྱི་
སྐུ་མངོན་དུ་བྱེད་པ་སྐྱོན་མེད་བདེ་བའི་དངོས་སོ་སྟེ། དེ་ཡང་། གཞི་ལ་བཞུགས་པ། ལམ་
དུ་བསྒོམས་པས། འབྲས་བུ་མངོན་དུ་གྱུར་པ་ཆོས་ཉིད་དོ། །ཞེས་པ་འདི་ནི་རིག་འཛིན་གྱི་
སློབ་དཔོན་ཆེན་པོ་པདྨ་སམྦྷ་ཝས་རྗེས་སུ་བཟུང་ཞིང་། ཟབ་གསལ་རྫོགས་པ་ཆེན་པོའི་བྱ་
བྲལ། པྲཛྙཱ་རསྨྲི ཞེས་པས་སྔོན་གྱི་ལོ་པཎ་དུ་མའི་ཞབས་ཀྱི་པདྨོས་བཅགས་པ། སོལ་
ནག་ཐང་ཆེན་གྱི་ངོགས། ས་ལ་སྤྱོད་པའི་སྐྱེ་དགུའི་དབང་ཕྱུག་གི་ཕོ་བྲང་བཀྲ་ཤིས་ཐོབ་
རྒྱལ་ལྷ་རྩེར་སྦྱར་བས་སེམས་ཅན་ལ་ཕན་པར་གྱུར་ཅིག ཞུས་དག་དགེའོ། །
78

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།